**Hannedals Vejforening**

**Referat fra ordinær generalforsamling afholdt onsdag 19. august kl. 19.00**

**i kantinen på Buddinge Skole.**

**Velkomst**

Velkomst ved bestyrelsesformand Marit Kristiansen med præsentation af aftenens program.

**Orientering om Buddinge Batteri**

Orientering om Gladsaxe Kommunes planer for Buddinge Batteri v/ landskabsarkitekt MPN Steen Himmer,

Gladsaxe kommune.

Steen Himmer (herefter kaldet SH) oplyste, at Gladsaxe Kommune arbejder med flere idéer for den fremtidige anvendelse af Buddinge Batteri. SH oplyste i denne sammenhæng at arbejdet med udvikling af området vanskeliggøres af den restriktioner som Kulturarvsstyrelsen lægger på området.

Videre meddelte SH at Gladsaxe Kommune vil indkalde til et borgermøde om Batteriets fremtid. Dette møde vil finde sted 8. oktober 2020.

SH oplyste videre, at man er velkommen til at kontakte ham pr. mail hvis man spørgsmål ang. Buddinge Batteri.

SH´s mailadresse er: STEHIM@gladsaxe.dk

**Generalforsamling med dagsorden ifølge vedtægterne:**

1. **Valg af dirigent**

Annette Ramos blev valgt som dirigent.

Dirigenten kunne konstatere, at generalforsamlingen var indkaldt med lovligt varsel.

Dirigenten kunne videre konstatere at der var 31 stemmeberettigede til stede samt en fuldmagt, således 32 i alt.

1. **Fremlæggelse af formandens beretning**

Siden sidste generalforsamling har bestyrelsens arbejde været koncentreret omkring genopretning af foreningens veje efter afslutningen af fjernvarmearbejdet. Vi er blevet en del klogere siden sidst, men vi er stadig ikke kommet i mål med hensyn til at få en aftale med GG Fjernvarme, som er bygherre på arbejdet.

Vi har afholdt 6 bestyrelsesmøder siden sidst, holdt to møder med Gladsaxe Kommune og GG Fjernvarme, to møder med en rådgiver for GG Fjernvarme samt et telefonmøde med Gladsaxe Kommune.  
Udover bestyrelsen blev der efter generalforsamlingen nedsat en vejgruppe bestående af Annette Ramos, Jan Høyen og mig.

Som sagt er vi blevet en del klogere siden sidste generalforsamling. Ved gennemlæsning af nogle gamle papirer fandt jeg ud af, at der var et opstartsmøde i 2015 med repræsentanter for vejforeningen, kommunen, fjernvarmen og deres rådgiver. I mødereferatet stod der bl.a., at:

* Der er ingen af parterne, der har interesse i, at aflevere en vej i dårligere stand end ved påbegyndelsen af vejarbejdet og
* At kommunen ved arbejdets afslutning vil vurdere hvorvidt Hannedal Vejforening kan forventes at bidrage til den andel af omkostningerne for nyt slidlag, der vedrører den ikke opgravede del af vejene.

Da ingen i bestyrelsen eller i vejgruppen havde hørt om dette mødereferat før besluttede vi, at bede kommunen om aktindsigt i fjernvarmesagen.   
Ved gennemlægning af de dokumenter vi modtog fra kommunen fandt vi ud af, at der var lavet komprimeringsmålinger 4 steder, hvor vores veje havde været gravet op. For alle 4 steder viste det sig bunden, dvs. vejkassen, ikke var blevet komprimeret tilstrækkeligt.   
Hvis man lægger nyt slidlag ovenpå en vejkasse, der ikke er ordentlig komprimeret, så vil belægningen sætte sig indenfor en kortere eller længere årrække, således at der kommer revner i vejen.   
Vi har forelagt dette for Gladsaxe Kommune, der dog mener, at da der nu er gået nogle år siden arbejdet blev færdiggjort, vil vejene være tilstrækkelig komprimeret til, at dette ikke vil ske.

Den 31. marts 2020 lavede Gladsaxe Kommune en gennemgang af vores veje sammen med en repræsentant for GG Fjernvarme. På grundlag af denne gennemgang vil Gladsaxe Kommune træffe en myndighedsafgørelse, som er bindende for GG Fjernvarme, der har vist sig meget svære at snakke med. Afgørelsen vil kunne indklages, hvis vi ikke er tilfredse med den.

Hvad er status og hvad har vi opnået indtil videre:

* I forsommeren 2019 lavede vejgruppen sammen med GG Fjernvarmes konsulent en opmåling af det vejareal, som skulle renoveres for fjernvarmens regning. Her blev vejgruppen og GG Fjernvarme enige om en arealfordeling ved udlægning af slidlag, således at Vejforeningen skal betale for ca. 1/3 af det nye slidlag, mens fjernvarmen skal betale for de sidste 2/3 af det nye slidlag.   
  Vi er dog ikke blevet enige om fordeling af regningen for arbejdet, idet GG Fjernvarme mener at vejforeningen skal betale ca. 300.000 kr., mens fjernvarmen skal betale de sidste ca. 360.000 kr.  
  Vejgruppen mener derimod kun vejforeningen maks. skal betale ca. 140.000 kr., mens fjernvarmen skal betale de sidste ca. 485.000 kr.
* Vedr. kloakkerne, så mente GG Fjernvarme sidste år at de have repareret alle nedbrud, som de var ansvarlige for. Vi har efterfølgende modtaget alle de TV- inspektioner, der er lavet på kloakkerne.  
  Jeg har gennemgået en del af materialet, men da det er et stort arbejde og min viden indenfor kloakker er begrænsede har vi kun fået en ide om, at der stadig er en del af vores kloaknet, der er blevet beskadiget i forbindelse med fjernvarmearbejdet. Gladsaxe Kommune har i øjeblikket en fagperson til at gennemgå materialet for at vurdere hvad der skal repareres på Fjernvarmens regning. Vi har tidligere fået et tilbud på reparation af kloakkerne på 225.000 kr. plus forskellige arbejder, der ikke er prissat. Det er derfor usikkert hvor meget vores bidrag bliver.
* Da Gladsaxe Kommune som nævnt mener, at vejene nu er tilstrækkelig komprimeret til udlægning af nyt slidlag, så har GG Fjernvarme lovet en ekstra garanti på 5 år på slidbanearbejdet. På nuværende tidspunkt er det dog uklart om det betyder i alt 10 års garanti på arbejdet – hvilket bestyrelsen og vejgruppen mener.
* GG Fjernvarme vil betale for genopretning af yderligere 148 m kantsten svarende til at vejforeningen sparer ca. 61.000 kr. på opretning af kantstene. Vejgruppen har vurderet at yderligere ca. 1000 m kantstene bør rettes op, svarende til ca. 400.000 kr.

I øjeblikket afventer vi myndighedsafgørelsen fra Gladsaxe Kommune.

Formandens beretning blev enstemmigt vedtaget

1. **Fremlæggelse af revideret årsregnskab**

Kassereren fremlagde regnskabet for 2019.

Årsregnskabet blev enstemmigt vedtaget

1. **Budget og fastsættelse af kontingent for 2020.**

Kassereren fremlagde budgettet for 2020 samt bestyrelsens forslag om kontingent på kr. 1.200 i 2020.

Budget og kontingent blev enstemmigt vedtaget.

1. **Orientering fra bestyrelsen om forhandlinger med GG Fjernvarme og**

**Gladsaxe Kommune om reetablering af foreningens veje.**

Formanden oplyste, at bestyrelsen fortsætter arbejdet med opnå en acceptabel løsning med GG Fjernvarme og Gladsaxe Kommune på fordelingen af udgifterne til reetableringen af vejene samt udbedring af skaderne på kloakkerne. I denne sammenhæng understregede formanden, at bestyrelsen vil insistere på at Gladsaxe Kommune giver en myndighedsafgørelsen, idet denne afgørelsen, hvis foreningen ikke finder den rimelig, vil kunne ankes til Vejdirektoratet.

Yderligere oplyste formanden, at arbejdet med opretning af kantsten vil blive påbegyndt hurtigst muligt, og at man straks vil indlede detaildrøftelser med Brolægger Teamet (kantsten) og Pankas (asfalt) om arbejdets gennemførelse.

Igangsætning af asfaltarbejdet afventer endelig aftale om fordeling af udgifterne, herunder udbedring af skader på kloakkerne.

1. **Orientering og status fra Vejbumpsgruppen**

Talsmand for Vejbumpsgruppen Peter Bundgaard (herefter kaldet PB) oplyste, at der for vejbump generelt gælder følgende regler:

Der skal være 100m mellem bumpene, deres etablering skal godkendes af kommunen og vejbumpene skal vedtages på en generalforsamling ved almindeligt flertal.

Videre oplyste PB, at prisen for bump andrager ca. kr. 28.000.

Med udgangspunkt i de krævede 100m mellem bumpene vurderede PB at der kunne blive tale om 8 bump i alt på foreningens veje.

PB bad om en tilkendegivelse fra generalforsamlingen om man ønskede at Vejbumps-gruppen skulle fortsætte arbejde, således at et konkret projektforslag kunne forelægges ved næste generalforsamling.

Generalforsamlingen tilkendegav, at man ønskede at Vejbumpsgruppen fortsatte sit arbejde.

1. **Orientering og status fra Fortovsflisegruppen**

Talsmand for Fortovsflisegruppen Peter Bundgaard (herefter kaldet PB) oplyste, at etablering af flisefortove skal godkendes af kommunen, og at man fra Kommunens side i forbindelse med en eventuel godkendelse vil fordre en meget nøjagtig opmåling af det areal som ønskes flisebelagt.

Videre oplyste PB, at flisebelægninger kan udføres i en række forskellige mønstre, flisetyper m.v. og at prisen for fortove på alle foreningens veje lå på 1,5-1,7 mio. kr. svarende til ca. kr. 16.000 pr. parcel.

Der blev afholdt vejledende afstemning om villigheden til at overgå til flisebelægning på foreningens fortove. Der var blandt de fremmødte et flertal imod.

1. **Behandling af indkomne forslag**

**Forslag til beboerparkering**.

Forslagsstiller Jan Winther Jørgensen, Skjoldborg Alle 19 (herefter kaldet JWJ) gennemgik

forslaget. (Forslagets detaljer er beskrevet på foreningens hjemmeside).

I forbindelse drøftelserne i plenum blev det aftalt, at beboerparkering skal have en

prøveperiode på 1 år, hvorefter foreningens medlemmer på en ordinær eller en ekstraordinær

generalforsamling skal tage stillingen til om ordningen skal gøres permanent eller afvikles.

Afstemningen afvikledes i 3 trin.

**1 trin: Indførelse af beboerparkering på foreningens veje med en prøveperiode på et år**

16 stemte for

4 stemte imod

Forslagets trin 1 blev vedtaget

**2 Trin: Parkeringstilladelser**

Medlemmer af vejforeningen, der betaler vedligeholdelseskontingent tildeles beboer- og

gæsteparkeringslicenser til foreningens veje.

Parceller med udkørsel alene til Søborg Hovedgade, er ifølge vejforeningens vedtægter § 3 være

fritaget for vedligeholdelseskontingent, da de selv varetager parkeringsopgaven. De nævnte

parceller kan vælge at betale vedligeholdelseskontingent, og dermed få adgang til parkering på

vejarealerne)

Der gives mulighed for parkering op til 2 timer uden beboer- eller gæsteparkeringslicens, således

hjemmehjælp og afhentning børn fra legeaftaler, kan ske uden gæstelicens.

19 stemte for

Ingen stemte imod.

Forslagets trin 2 blev vedtaget

**Trin 3: Parkeringsrestriktioner**

Denne afstemning indeholdt følgende muligheder.

Mulighed A: ingen restriktioner

Mulighed B1: Der må kun parkeres på vejbanen.   
 Mulighed B2: Der må ikke parkeres mindre end en meter fra ind – og udkørsler.   
 Mulighed B3: Der må ikke parkeres overfor ind – og udkørsler.

Mulighed A fik 3 stemmer

Mulighed B1 fik 11 stemmer  
 Mulighed B2 fik 0 stemmer  
 Mulighed B3 fik 0 stemmer

Mulighed B1 blev vedtaget

Forslagsstiller kontakter nu parkeringsfirmaet COPARK med henblik på udarbejdelse af et konkret forslag

til beboerparkering på foreningens veje. Forslaget sendes til bestyrelsen som så herefter vil indsende en

ansøgning til Gladsaxe Kommune.

**Forslag til etablering af klimaveje**.

Forslagsstiller Ankie Sandvig, Skjoldborg Alle 6

Forslagsstiller motiverede sit forslag med behovet for klimasikring generelt samt specifikt muligheden for

at udføre klimasikring samtidig med reetablering af foreningens veje.

Bestyrelsen og størstedelen af de fremmødte anså det ikke for muligt at udarbejde projekt for klimaveje inden

igangsættelsen af asfaltarbejdet, og videre vurderede man, at det i forbindelse med forhandlingerne med GG

Fjernvarme og Gladsaxe Kommune ville være uklogt at udsætte asfaltarbejdet.

Forslaget blev derfor trukket tilbage fra afstemning. I stedet besluttedes det at nedsætte en arbejdsgruppe hvis

opgave det er at fremkomme med konkret forslag til etablering af klimaveje.

Klimavejgruppen består af Ankie Sandvig, Eva Pallesen, Jan Winther Jørgensen og Peter Bundgaard.

**Forslag til genskabelse af Marienborg Allé som en allé med træer**.

Forslagsstiller Helle Fridberg, Marienborg Alle 100 oplyste, at Projektet finansieres og iværksættes

udelukkende af de beboere, der har bopæl på Marienborg alle, således at projektet hverken berører

vejforeningens økonomi eller ressourcer. Udgifter til vedligehold af træerne vil ligeledes blive afholdt af de

nævnte beboere.

Forslagsstiller oplyste videre, at Gladsaxe kommune (Vej & Park) har oplyst, at projektidéen har deres

opbakning, der behøves blot en "anmeldelse" fra foreningen.

Forslaget blev sat til afstemning:

22 stemte for forslaget

Ingen stemte i mod.

Forslaget blev vedtaget.

1. **Valg efter lovene**
2. **Valg af bestyrelsesmedlemmer**

Følgende bestyrelsesmedlemmer blev valgt

Marit Kristiansen, Gustav Esmanns Alle 2

Pia Lauritsen, Skjoldborg Alle 7

Thomas Jacobsen, Skjoldborg Alle 6

Lars Justesen, Hannedal 5

1. **Valg af to bestyrelsessuppleanter**

Følgende blev valgt:

Jan Høyen, Gustav Esmanns Alle 5

Peter Bundgaard, Skjoldborg Alle 16

1. **Valg af to revisorer**

Jack Stange, Karl Gjellerups Alle 18

Jeff Matthews, Skjoldborg Alle 33, st.

1. **Valg af revisorsuppleant**

Aase Lundbye; Gustaf Esmanns Alle 6

1. **Eventuelt**

Der var intet under eventuelt

Søborg 23. august 2020

Referent

Thomas Jacobsen